Gjøl-borgere er stået op til et noget underligt syn på stranden. Masser af grønne kugler af tang er dukket op i vandkanten. Men ingen aner, hvad det er. - De ligger over det hele, fortæller TV2-journalist Per Harder Højbjerg, der har taget billederne. Tilsyneladende er der tale om tangkugler i form og størrelse som kiwi-frugter. - Jeg har ingen umiddelbar forklaring, hvad det kan være. De er umiddelbart for store til at være gylp, siger naturvejleder ved Aalborg Kommune, Esben Buch. Hos Naturstyrelsen er man overordentligt interesseret i kuglerne, men heller ikke her har man lige nu en forklaring på de grønne kugler, men man kigger lige nu nærmere på de grønne fænomener. Der kan muligvis være tale om en bestemt vinterfænomen.

Referat:
På Gjøl går borgerne lige nu rundt og undrer sig. For nede på stranden ligger et grønt mysterium.